Málið er stórt: Finalan í 1500 metrum í OL! Men samstundis er hann fullvæl greiður um, at hann skal gera sítt allarbesta, skal tað eydnast. Kappingin um finaluplássini á 1500 metrum verður gróthørð. So tað verða nógvir, sum fara at svimja øgiliga skjótt, greiðir Pál frá í Dimmalætting, sum kemur út í dag. Skal hann koma í finaluna, skal hann svimja eina tíð, sum hann bara hevur svomið einar seks ferðir áður. Stórt trýst var á herðunum á Pál Joensen, tá ið hann svam í OL-hylinum fyri fýra árum síðan, og olympisku leikirnir í London spældu ikki av, sum hann ætlaði. -Tað kennist nátúrligari nú enn fyri fýra árum síðan. Nú havi eg eisini skilt betur ímillum, hvat er gott og minni gott av tí, sum liðfelagarnir gera. Eg taki ikki longur fyri givið, at alt, sum tey gera, er rætt, bert tí tey eru roynd og góð, sigur Pál Joensen. Olympisku leikirnir verða settir í kvøld. Í Dimmalætting, sum kemur út í dag, er stór samrøða við Pál Joensen. Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg